...ઈને હિંસાની ટીકા કરવી જોઈએ અને હિંસાની રોકવાની માગ કરવી જોઈએ.

થોડી મિનિટો પછી ટ્રમ્પે રાષ્ટ્રજોગ સંદેશો આપ્યો હતો, પણ એ બાઈડને સૂચવ્યા મુજબનો ન હતો. 

તેને બદલે ટ્રમ્પે ચૂંટણી સંબંધી તેમની જૂની ફરિયાદો કરતાં તેમના ટેકેદારોને કહ્યું હતું, "આપ ઘરે જાઓ. અમે આપને પ્રેમ કરીએ છીએ. તમે બહુ ખાસ છો."

સોશ્યલ મીડિયાનો ટ્રમ્પ પર પ્રતિબંધ

આ નિવેદન ટ્રમ્પે તેમના ટેકેદારોના અપરાધો બાબતે અગાઉ આપેલા પ્રતિભાવ જેવું જ હતું. એ ટેકેદારોની રેલીમાં હિંસાની ઘટના હોય કે પછી શાર્લેટવિલેમાં શ્વેત સર્વોચ્ચવાદીઓની રેલીમા... બાકીનો લેખ લખો:
ું હતું, "બંધારણીય ફરજ બજાવતા રોકવા માટેનો હિંસક ભીડનો એક હુમલો આપણે હમણાં જ નિહાળ્યો છે. રાષ્ટ્રપ્રમુખે જ આ ભીડ બનાવી છે, આ ભીડને ઉશ્કેરી છે અને આ ભીડને સંબોધન કર્યું છે તેમાં કોઈ શંકા નથી."

ટ્રમ્પના ટીકાકારો જ નહીં, તેમને મોટાભાગે ટેકો આપતા રહેલા સંસદસભ્ય ટીમ કોટને પણ ટ્રમ્પવિરોધી નિવેદન કર્યું હતું. 

તેમણે કહ્યું હતું, "ઘણો સમય થઈ ગયો છે. રાષ્ટ્રપ્રમુખે ચૂંટણીનું પરિણામ હવે સ્વીકારી લેવું જોઈએ. તેમણે અમેરિકાના લોકોને ભ્રમિત કરવાનું છોડી દેવું જોઈએ અને હિંસક ભીડને વખોડવી જોઈએ."

મિલાનિયા ટ્રમ્પનાં સ્ટાફ પ્રમુખ સ્ટેફની ગ્રીશમ અને વાઈટ હાઉસના ડેપ્યુટી પ્રેસ સેક્રેટરી સારાહ મેથ્યૂસે વિરોધમાં રાજીનામાં આપી દીધાં હતાં. આગામી 24 કલાકમાં અનેક વહીવટી અધિકારીઓ રાજીનામાં આપી દેશે તેવા સમાચાર પણ આવી રહ્યા છે. 

સીબીએસ ન્યૂઝના જણાવ્યા અનુસાર, ટ્રમ્પના કેબિનેટ અધિકારી અમેરિકન બંધારણના 25મા સુધારા બાબતે ચર્ચા કરી રહ્યા છે. ઉપ-રાષ્ટ્રપ્રમુખ અને કેબિનેટ રાષ્ટ્રપ્રમુખને અસ્થાયી સ્વરૂપે કઈ રીતે હટાવી શકે તેની જોગવાઈ એ સુધારામાં છે. 

ઉપ-રાષ્ટ્રપ્રમુખ પેન્સ તથા કેબિનેટ એ સુધારાના અમલની દિશામાં આગળ વધે કે ન વધે, પણ ટ્રમ્પનો કાર્યકાળ બે સપ્તાહમાં પૂરો થઈ જશે. રિપબ્લિકન પક્ષ સત્તા ગૂમાવી ચૂક્યો છે, વાઈટ હાઉસ ગૂમાવી ચૂક્યો છે અને તેના એક ભૂતપૂર્વ રાષ્ટ્રપ્રમુખની ઈમેજ સંપૂર્ણપણે ખરડાઈ ચૂકી છે, પણ ટેકાદારોના એક વર્ગમાં તેઓ સારો પ્રભાવ ધરાવે છે. આ સંજોગોમાં રિપબ્લિકન પક્ષના નેતાઓ સામે ભવિષ્યનો સવાલ સર્જાયો છે. 

ટ્રમ્પની ચૂપકીદી

બુધવારની ઘટનાઓ પછી પક્ષની દિશા માટે એક લડાઈ શરૂ થઈ શકે છે, કારણ કે પક્ષની અંદરના લોકો જ ટ્રમ્પ તથા તેમના વફાદારો પાસેથી નિયંત્રણ છીનવવાના પ્રયાસ કરી રહ્યા છે. 

મેક્કોનલે આજે કરેલા નિવેદનમાં પણ એ જોવા મળે છે. એમના સિવાય યૂટાના સંસદસભ્ય અને રાષ્ટ્રપ્રમુખપદના ભૂતપૂર્વ ઉમેદવાર મિટ રોમની પણ નેતૃત્વની ભૂમિકામાં આવી શકે છે. 

તેમને ટ્રમ્પના લોકલોભામણા રાજકારણમાં રસ ધરાવતા પક્ષના બીજા લોકો પડકારી શકે છે.  

નોંધપાત્ર વાત એ છે કે ચૂંટણીના પરિણામને પડકારવાની જાહેરાત સેનેટમાં જેમણે સૌથી પહેલાં કરી હતી તે મિસૂરીના સંસદસભ્ય જોશ હોલે, કેપિટલ હિલમાં હિંસા બાદ સંસદની કાર્યવાહી શરૂ થઈ ત્યારે પણ તેમના વિરોધમાં અડગ રહ્યા હતા. 

દરેક સંકટ એક રાજકીય તક લઈને આવતું હોય છે અને અનેક નેતાઓ એવા છે જે આ તકનો લાભ લેવાનું ચૂકશે નહીં....